Document ID: /roh_data/filtered/fineweb-2-filterrobots_roh.jsonl.gz/49838

Il plan oriund saja stà da construir ina sala da congress che appartegn a l’hotel Radisson Blu, sco il schef da communicaziun da la Andermatt Swiss Alps, Stefan Kern, ha declerà. Ma alura ha Sawiris decidì cun l’architecta Christina Seilern da Studio Seilern Architects a Londra dad engrondir il bajetg e da far ordlonder ina halla da concert.
Custs da passa 10 milliuns francs
Cun questa halla daventa Andermatt uss era in center da cultura senza far concurrenza al KKL a Lucerna. La halla nova ha plaz per ca. 650 persunas ed in orchester cun 75 musicistas e musicists. Custà ha la halla passa 10 milliuns francs.
RR actualitad 07:00